Fjármála- og efnahagsráðuneytið Reykjavík, 15. 07.2019
Lindargötu 7
101 REYKJAVÍK
postur@fjr.is

## Efni: Áform um frumvarp til laga um breytingu á ýmsum lögum um skattlagningu ökutækja (Ívilnanir vegna vistvænna ökutækja o.fl.)

Vísað er til máls nr. S-163/2019 í Samráðsgátt stjórnvalda þar sem óskað er eftir umsögnum. Græna orkan þakkar tækifærið til að koma sjónarmiðum samtakanna að í þessu efni og fagnar þeim breytingum sem nefndar eru í frumvarparáformunum, en áformaðar lagabreytingar munu hvetja enn frekar til orkuskipta hjá bæði bílaleigum og heimilum.

Orkuskipti í samgöngum á Íslandi eru hagkvæmasta og skilvirkasta leiðin til að bregðast við áhrifum loftslagsbreytinga og ná markmiðum Parísarsamkomulagsins. Þessi áform eru enn eitt skref í rétta átt, en ganga þarf lengra. Græna orkan vísar til skýrslu starfshóps um skatta á ökutæki og eldsneyti 2020–2025, dagsett 17. ágúst 2018, en í henni eru að finna þónokkrar tillögur sem afar brýnt er að framkvæma hið fyrsta. Nefna má sérstaklega þær tillögur sem snúa að þungabifreiðum, en nú eru engar ívilnanir í íslenskum lögum sem miða að því að hvetja til orkuskipta í þeim ökutækjaflokkum. Nú er loksins framboð af slíkum ökutækjum hjá framleiðendum, og afar mikilvægt er að íslensk fyrirtæki sjái sér hag í því að flytja þau til landsins þar sem þau eru mikið keyrð og losa því hlutfallslega meira en VSK innheimta gefur til kynna.

Virðingarfyllst,

f.h. stjórnar- og varamanna úr atvinnulífinu

Auður Nanna Baldvinsdóttir, Landsvirkjun, stjórnarformaður

Gunnar Valur Sveinsson, Samtökum ferðaþjónustunnar

María Jóna Magnúsdóttir, Bílgreinasambandinu

Sigurður Ástgeirsson, Ísorku

Sigríður Ragna Sverrisdóttir, Hafinu Öndvegissetri

Skúli Skúlason, Bílgreinasambandinu